அமெரிக்கா மற்றும் ஐக்கிய இராஜ்ஜியத்தின் இராணுவம் மற்றும் உளவுத்துறை முகமைகளால் முடுக்கி விடப்பட்ட இந்த அபாயகரமான மற்றும் ஆத்திரமூட்டும் பிரச்சாரம், முற்றிலும் அடித்தளமற்ற குற்றச்சாட்டுக்களின் அடித்தளத்தில் அமைக்கப்பட்டுள்ளது. முன்னாள் இரட்டை உளவாளி மீது நரம்புகளைத் தாக்கும் விஷத் தாக்குதலாக கூறப்படுவதற்கு பின்புலத்தில் "பெரிதும் அனேகமாக" ரஷ்யா இருக்கக் கூடும் என்று இரண்டு வாரங்களுக்கு முன்னர் பிரிட்டிஷ் பிரதம மந்திரி தெரேசா மே மற்றும் வெளியுறவுத்துறை அமைச்சர் ஜோன்சன் அறிவித்த ஆதாரமற்ற அறிக்கையைத் தவிர இந்த சமீபத்திய இராஜாங்க அதிகாரிகளின் வெளியேற்றத்திற்கு ஆதாரமாக வேறெந்த சான்றும் முன்வைக்கப்படவில்லை.